கடந்த 2008 ஆம் ஆண்டின் பின்னர் நவம்பர்-27 வரும் போதெல்லாம் தமது இல்லங்களில் மாவீரர்களுக்கு சுடர் ஏற்றி தமது உறவுகளை நனைவுகூர்ந்த மக்கள் தாம் எப்போது தமது உறவுகளின் கல்லறைகள் உள்ள இடங்களில் அவர்களுக்கான சுடர்களை ஏற்றி அவர்களை நினைவுகூரவுள்ளோம்! என்ற ஏக்கத்துடனும் குமுறலுடனும் காணப்பட்டார்கள். இந்நிலையில் நாளைய தினம் கிளிநொச்சியிலுள்ள கனகபுரம் மாவீரர் துயிலும் இல்லம், முழங்காவில் மாவீரர் துயிலும் இல்லம் ஆகியவற்றில் மாவீரர் நாள் நிகழ்வுகள் இடம்பெறுள்ளமை மாவீரர்களின் உறவுகள் மத்தியில் தமது உறவுகளின் கல்லறைகள் உள்ள இடங்களில் சுடர் ஏற்றவுள்ளோம், அவர்களின் கல்லறைகள் இருந்த இடங்களைத் தரிசிக்கவுள்ளோம் என்ற உணர்வெழுச்சியை ஏற்படுத்தியுள்ளது.